SMTสั่งปิดโรงงานบางปะอินชั่วคราว
SMT สั่งปิดโรงงานบางปะอินชั่วคราวระบุเพื่อความปลอดภัยของพนักงาน หลังปริมาณน้ำเพิ่ม
12 ต.ค. 2554

SMT สั่งปิดโรงงานบางปะอินชั่วคราวระบุเพื่อความปลอดภัยของพนักงาน หลังปริมาณน้ำเพิ่ม
นายยรรยงค์ สวัสดิ์ รองประธานเจ้าหน้าที่บริหาร สายงานการเงินและการบริหาร บริษัท สตาร์ส ไมโครอิเล็กทรอนิกส์(ประเทศไทย)(SMT) ขอแจ้งถึงสถานการณ์น้ำท่วมในขณะนี้ว่าปริมาณน้ำได้ท่วมเพิ่มมากขึ้นในบริเวณโดยรอบนิคมอุตสาหกรรมบางปะอิน ซึ่งเป็นที่ตั้งสำนักงานและโรงงานของบริษัทฯถึงแม้ว่าบริษัทฯยังไม่มีความเสียหายใดๆ บริษัทฯได้พิจารณาปิดทำการชั่วคราวตั้งแต่กะกลางคืนของวันที่ 13 ตุลาคม 2554 และจะเปิดทำการปกติในวันที่ 17 ตุลาคม 2554 เป็นต้นไป เพี่อเป็นการรักษาความปลอดภัยของพนักงานและทรัพย์สินของบริษัทฯซึ่งการปิดทำการชั่วคราวนี้จะทำให้บริษัทฯสามารถป้องกันความความเสียหายของอาคารโรงงานและเครื่องจักรได้อย่างเต็มที่
ในส่วนของคำสั่งซื้อของลูกค้านั้น บริษัทฯได้ติดต่อกับลูกค้าเพื่อเลื่อนการส่งมอบสินค้าออกไปซึ่งได้รับความร่วมมือด้วยดี สำหรับตัวอาคารโรงงานและเครื่องจักรนั้น ทางบริษัทฯได้ทำประกันภัยซึ่งครอบคลุมถึงอุทกภัยด้วย